**KÚPNA ZMLUVA č. ....**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

Obchodné meno: **APEKA, s. r. o.**

Sídlo:  Sobotské nám. 1748/46, Poprad 058 01

Zastúpená:  Ing. Pavol Podhajecký, konateľ

Zastúpená vo veciach

komunikácie/prebratia : Ing. Pavol Podhajecký

IČO:  46 305 726

DIČ:  2023327911

IČ DPH: SK2023327911

Zapísaná v: Obchodnom registri Okresného súdu Prešov, Oddiel: Sro, Vložka č. 25932/P

Bankové spojenie:  Slovenská sporiteľňa

IBAN: SK97 0900 0000 0051 7595 5311

(ďalej len „kupujúci“)

a

Obchodné meno: ............................................... *(vyplní uchádzač)*

Sídlo: ............................................... *(vyplní uchádzač)*

Zastúpená: ............................................... *(vyplní uchádzač)*

IČO: ............................................... *(vyplní uchádzač)*

DIČ: ............................................... *(vyplní uchádzač)*

IČ DPH: ............................................... *(vyplní uchádzač)*

Zapísaný v: ............................................... *(vyplní uchádzač)*

Bankové spojenie: ............................................... *(vyplní uchádzač)*

IBAN: ............................................... *(vyplní uchádzač)*

E-mail: ............................................... *(vyplní uchádzač)*

Tel: ............................................... *(vyplní uchádzač)*

(ďalej len „predávajúci“)

(kupujúci a predávajúci ďalej spolu ako „zmluvné strany" a jednotlivo ako „zmluvná strana")

**PREAMBULA**

Kupujúci a predávajúci uzatvárajú túto zmluvu ako výsledok obstarávania pre zákazku s názvom: **Baliaca linka.**

**I. PREDMET ZMLUVY**

* 1. Predmetom tejto zmluvy je záväzok predávajúceho dodať kupujúcemu predmet zákazky:

|  |  |
| --- | --- |
| *Predmet* | *Množstvo* |
| **Baliaca linka** | **1 ks** |

a previesť na kupujúceho vlastnícke právo k uvedenej technológii a záväzok kupujúceho technológiu prevziať do vlastníctva a zaplatiť predávajúcemu dojednanú kúpnu cenu, a to všetko za podmienok dojednaných v tejto zmluve.

* 1. Predmet zmluvy je bližšie špecifikovaný v Prílohe č. 1 k tejto zmluve, ktorá je jej neoddeliteľnou súčasťou.
  2. Súčasťou dodania požadovanej technológie je aj doprava do miesta dodania, montáž, zaškolenie, zapojenie a uvedenie zariadenia do prevádzky, skúšobná prevádzka a odovzdanie dokladov potrebných na užívanie predmetu zmluvy a výkon vlastníckeho práva kupujúceho. Záväzok predávajúceho dodať technológiu sa považuje za splnený až riadnym splnením záväzkov podľa tohto ods. zmluvy.
  3. Tovar musí byť nový a nepoužívaný a nesmú sa na neho vzťahovať práva tretej strany.

**II. MIESTO A ČAS DODANIA**

1. Miestom dodania predmetu zmluvy je: **Apeka s.r.o., Vysielač 484, 082 53 Petrovany, Slovensko.**

Predávajúci sa zaväzuje dodať predmet zmluvy v rozsahu záväzku podľa čl. I. a prílohy č. 1 tejto zmluvy najneskôr **do 8 mesiacov odo dňa doručenia objednávky** na dodanie predmetu tejto zmluvy. Objednávka môže byť kupujúcim zaslaná emailom alebo písomne.

1. Presný dátum a čas dodania predmetu zmluvy si dohodne predávajúci s kupujúcim najmenej 7 kalendárnych dní vopred.

**III. PODMIENKY DODANIA**

1. Predávajúci sa zaväzuje technológiu zabaliť a vybaviť na prepravu, pričom náklady s tým spojené sú už zahrnuté v kúpnej cene.
2. Predávajúci je povinný po dodaní technológie do miesta dodania technológiu namontovať, zaškoliť personál, zapojiť, urobiť skúšobnú prevádzku a uviesť do prevádzky, odovzdať doklady potrebné na užívanie predmetu zmluvy a výkon vlastníckeho práva kupujúceho. Až riadnym splnením povinností podľa tohto ods. zmluvy sa záväzok predávajúceho dodať technológiu považuje za splnený.
3. Po dodaní prevádzkyschopnej technológie bez vád a splnenia všetkých jej súčastí v zmysle tejto zmluvy spíšu zmluvné strany preberací protokol, ktorý obsahuje najmä, nie však výlučne: dátum prevzatia technológie, typové označenie technológie, resp. jej hlavných komponentov, výrobné čísla technológie, resp. jej hlavných komponentov, prehlásenie zmluvných strán, že všetky záväzky spojené s dodaním technológie boli splnené. Prílohou preberacieho protokolu bude manuál na používanie v slovenskom alebo českom jazyku, ktorého súčasťou je kompletná elektrická schéma aktuálneho stavu technologického zariadenia (akceptuje sa aj elektronická verzia), vyhlásenie o zhode platné podľa aktuálnej legislatívy SR, východzia revízia technologického zariadenia, záručný list, oprávnenie servisného technika od výrobcu na vykonávanie servisu a zaškolenia.
4. Momentom uvedenia technológie predávajúcim do prevádzky v mieste jej dodania podľa tejto zmluvy prechádza nebezpečenstvo škody na technológii a vlastnícke právo k technológii na kupujúceho.
5. Predávajúci sa zaväzuje pri dodaní a odovzdaní predmetu zmluvy kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**IV. KÚPNA CENA A PLATOBNÉ PODMIENKY**

1. Kúpna cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Kúpna cena za predmet zmluvy v rozsahu podľa čl. I tejto zmluvy je uvedená v Prílohe č. 1, ktorá je neoddeliteľnou súčasťou tejto zmluvy. K cene bude účtovaná daň z pridanej hodnoty v súlade s príslušnými právnymi predpismi.
3. V kúpnej cene sú zahrnuté všetky náklady predávajúceho spojené s plnením predmetu zmluvy v súlade s touto zmluvou.
4. Cena podľa bodu IV tohto článku je konečná a nemenná. Výška ceny podľa predchádzajúcej vety tohto bodu môže byť ku dňu jej fakturácie podľa bodu 3 tohto článku upravená len z dôvodu zmien sadzby dane podľa daňových zákonov Slovenskej republiky.
5. Dohodnutú kúpnu cenu je možné meniť len na základe písomného dodatku k zmluve podpísaného zmluvnými stranami.
6. Kúpnu cenu za technológiu sa kupujúci zaväzuje zaplatiť predávajúcemu nasledovne:
7. **35 %** celkovej kúpnej ceny uhradí kupujúci predávajúcemu do 90 dní od doručenia zálohovej faktúry vystavenej predávajúcim, pričom predávajúci je povinný vystaviť zálohovú faktúru najneskôr do 10 dní od prijatia objednávky
8. **40 %** celkovej kúpnej ceny je kupujúci povinný zaplatiť na základe zálohovej faktúry, ktorú vystaví predávajúci po ohlásení pripravenosti predmetu zákazky k expedícií a po zaslaní tejto informácie kupujúcemu; splatnosť zálohovej faktúry je 90 dní.
9. **25 %** celkovej kúpnej ceny uhradí kupujúci predávajúcemu do 90 dní od protokolárneho prebratia predmetu zmluvy a to na základe faktúry vystavenej predávajúcim so splatnosťou 90 dní. Protokolárnym prebratím sa rozumie doručenie predmetu zmluvy, jeho uvedením do prevádzky a podpísaním preberacieho protokolu zmluvnými stranami a zaškolením.
10. Faktúra musí obsahovať náležitosti daňového dokladu podľa § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov. V prípade, že výška kúpnej ceny na faktúre bude nesprávna, alebo ak doručená faktúra nebude obsahovať všetky náležitosti daňového dokladu, kupujúci je oprávnený vrátiť faktúru predávajúcemu na jej opravu alebo doplnenie. V tomto prípade začína plynúť nová lehota splatnosti faktúry po jej opätovnom doručení kupujúcemu.

**V. ZODPOVEDNOSŤ ZA VADY, ZÁRUKA**

1. Predávajúci je povinný dodať kupujúcemu predmet zmluvy v množstve a akosti podľa podmienok tejto zmluvy a plne spôsobilý na užívanie na určený účel vyplývajúci z povahy technológie. Predávajúci sa zaväzuje, že technológia ku dňu dodania bude v jeho výlučnom vlastníctve a nebude zaťažená žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má technológia vady.
2. Predávajúci zodpovedá za právne i faktické vady, ktoré má technológia v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na technológii na kupujúceho, ak je vada spôsobená porušením povinností predávajúceho.
3. Predávajúci týmto poskytuje na technológiu bezplatnú záruku v dĺžke 60 mesiacov. Záručná doba na konkrétnu technológiu je 60 mesiacov a bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť nasledujúcim dňom po podpísaní preberacieho protokolu a zaškolení kupujúceho podľa Článku III. Bod 5. tejto zmluvy. Zaškolenie obsluhy a servis bude realizované prostredníctvom odborne vyškoleného technika u výrobcu zariadení, čo preukáže potvrdením o absolvovaní takéhoto zaškolenia (napr. certifikát od výrobcu). V opačnom prípade kupujúci môže odmietnuť takéto školenie alebo servis bez toho aby to bolo považované za porušenie podmienok stanovených touto zmluvou.

Zárukou preberá predávajúci zodpovednosť najmä za to, že technológia bude po dojednanú dobu spôsobilá na užívanie na dojednaný účel a bude bez vád. Predávajúci bude na vlastné náklady zabezpečovať záručný servis technológie.

1. Záručná doba neplynie po dobu, po ktorú nemohol kupujúci technológiu užívať pre vady, za ktoré zodpovedá predávajúci.
2. V záručnej dobe predávajúci vykoná bezplatne záručné preventívne prehliadky technológie vo výrobcom predpísanom rozsahu podľa servisného manuálu.
3. V záruke je zahrnuté aj bezplatné dodávanie náhradných dielov potrebných na riadne fungovanie technológie, ako aj poradenská starostlivosť o technológiu.

**VI. OZNÁMENIE VÁD A NÁROKY Z VÁD POČAS ZÁRUČNEJ DOBY**

1. Vady technológie je kupujúci povinný písomne reklamovať u predávajúceho bez zbytočného odkladu po ich zistení, najneskôr však do konca záručnej doby. Pre dodržanie podmienky písomnej reklamácie postačí uplatniť reklamáciu emailom.
2. Ak si kupujúci uplatní nárok na odstránenie vady technológie, predávajúci je povinný zabezpečiť, že servisný technik sa dostaví na opravu max. do 48 hodín od nahlásenia poruchy emailom. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty započítavajú. Predávajúci je povinný zabezpečiť odstránenie vady v zmysle jeho plného sfunkčnenia na vlastné náklady, s odbornou starostlivosťou, najneskôr do 3 pracovných dní od nahlásenia vady.
3. Ak predávajúci neodstráni vadu ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od zmluvy odstúpiť.
4. Predávajúci zodpovedá za škodu, ktorá vznikne kupujúcemu v dôsledku toho, že technológia mala vady. Predávajúci zároveň zodpovedá za škodu spôsobenú kupujúcemu nepravdivosťou a/alebo neúplnosťou ktoréhokoľvek z vyhlásení predávajúceho v tejto časti zmluvy.
5. Kupujúci a predávajúci sa po uplynutí záručnej doby môžu dohodnúť na výbere formy pozáručných služieb servisu.
6. V prípade omeškania nástupu na servisný úkon má kupujúci nárok uplatniť si zmluvnú pokutu vo výške 1000,00 EUR (tisíc eur) za každý deň omeškania. Za servisný úkon sa nepovažuje obhliadka vadného zariadenia. Ak predávajúci neodstráni vady zariadenia ani do 3 pracovných dní od nahlásenia vady, má kupujúci nárok na zaplatenie zmluvnej pokuty vo výške 2000,00 Eur za každý deň omeškania plus ušlý zisk.

**VII. Zmluvné pokuty**

1. V prípade, ak je kupujúci v omeškaní so zaplatením kúpnej ceny za technológiu, predávajúci má nárok na úrok z omeškania vo výške 0,02% z dlžnej sumy za každý aj začatý deň omeškania.
2. V prípade omeškania predávajúceho s dodaním predmetu zmluvy (v rozsahu záväzku podľa čl. I. tejto zmluvy) má kupujúci nárok na zmluvnú pokutu vo výške 0,10 % denne z ceny nedodaného alebo neskoro dodaného predmetu zmluvy. Zaplatením zmluvnej pokuty nie je dotknutý nárok kupujúceho na náhradu škody a ušlého zisku. Pokiaľ predmet zmluvy nebude dodaný ani v dodatočnej lehote určenej kupujúcim, kupujúci je oprávnený od tejto časti zmluvy odstúpiť ohľadne nedodanej technológie a má nárok na náhradu škody, ktorá mu nedodaním technológie vznikla.
3. V prípade omeškania predávajúceho s odstránením vady oproti lehote uvedenej v čl. VI. bod 2 tejto zmluvy, má kupujúci právo na uplatnenie zmluvnej pokuty voči predávajúcemu vo výške 0,15% z kúpnej ceny za každý deň omeškania predávajúceho s odstránením vady. Tým nie je dotknutý nárok kupujúceho na náhradu škody.

**VIIi. SUBDODÁVaTELIa**

1. Subdodávatelia nie sú účastníkmi tohto záväzkového vzťahu. Za ich činnosť v plnom rozsahu zodpovedá predávajúci, ako keby predmet zmluvy plnil sám.
2. V prípade neuvedenia subdodávateľov v zmluve musí celý predmet zmluvy podľa článku I. tejto zmluvy dodať predávajúci. Predávajúci uvedie všetkých známych subdodávateľov v rámci prílohy č. 2 zmluvy.
3. Predávajúci je povinný oznámiť akúkoľvek zmenu údajov o subdodávateľovi kupujúcemu.
4. Zmena subdodávateľa je možná len na základe jeho písomného odsúhlasenia kupujúcim formou dodatku k tejto zmluve.

**IX. ODSTÚPENIE OD ZMLUVY**

1. Kupujúci je oprávnený písomne odstúpiť od tejto zmluvy v prípade, že predávajúci podstatne poruší zmluvné povinnosti. Za podstatné porušenie zmluvných povinností sa považuje, ako je uvedené v tejto zmluve, najmä, nie však výlučne, nedodanie technológie v zmysle dohodnutých podmienok riadne a včas a v kvalite podľa dohodnutých podmienok a jej neodovzdanie kupujúcemu v zmluvne dohodnutej lehote, ako aj neodstránenie vád predmetu kúpy za podmienok uvedených v tejto zmluve.
2. Kupujúci je oprávnený odstúpiť od zmluvy ak bol predávajúci, alebo subdodávateľ, ktorý mal povinnosť zapisovať sa do RPVS, vymazaný z RPVS.
3. V prípade, že predávajúci nedodá technológiu do 8 mesiacov je kupujúci oprávnený uplatniť si nárok na náhradu škody, ktorá predávajúcemu v dôsledku toho vznikla.
4. Pokiaľ predmet zmluvy nebude spĺňať podmienky a technické parametre požadované kupujúcim v procese obstarávania, kupujúci je oprávnený od tejto zmluvy odstúpiť a má nárok na náhradu škody, ktorá mu v dôsledku toho vznikla.
5. Kupujúci má právo na odstúpenie od zmluvy bez akýchkoľvek nárokov druhej zmluvnej strany, ak zo strany kupujúceho ešte nedošlo k vystaveniu objednávky.
6. Predávajúci je oprávnený odstúpiť od tejto zmluvy v prípade, že kupujúci nezaplatí dohodnutú kúpnu cenu v zmysle zmluvne dohodnutých platobných podmienok ani do 90 dní od uplynutia dojednanej lehoty splatnosti.
7. Odstúpenie od zmluvy je účinné okamihom doručenia písomného odstúpenia od zmluvy oprávneným účastníkom zmluvy druhému účastníkovi zmluvy. Právne účinky odstúpenia sa spravujú príslušnými ustanoveniami Obchodného zákonníka.

**X. ZÁVEREČNÉ USTANOVENIA**

1. Právne vzťahy touto zmluvou neupravené sa riadia slovenským právom, najmä príslušnými ustanoveniami Obchodného zákonníka, ako aj ďalšími relevantnými právnymi predpismi Slovenskej republiky.
2. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, budú riešené zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa procesných predpisov SR.
3. Táto zmluva môže byť doplnená a zmenená len na základe písomného dodatku podpísaného zmluvnými stranami.
4. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
5. Jednotlivé ustanovenia každého článku a odseku tejto zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byt' oddelené od ostatných príslušných ustanovení. V prípade, že niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, zmluvné strany sa zaväzujú uskutočniť všetky kroky potrebné za tým účelom, aby sa dohodli na ustanovení s podobným účinkom, ktorým sa neplatné ustanovenie v súlade s aplikovateľným právnym poriadkom nahradí.
6. Oprávnení zamestnanci poskytovateľa MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a predávajúci je povinný poskytnúť súčinnosť v plnej miere.
7. Znenie bodu 6 tohto článku je predávajúci povinný uvádzať aj v zmluvách, ktoré bude mať uzatvorené so svojimi subdodávateľmi.
8. Neoddeliteľnou súčasťou tejto zmluvy sú nasledujúce prílohy:

Príloha č. 1 – Technická špecifikácia a ocenenie predmetu zákazky

Príloha č. 2 – Zoznam Subdodávateľov

1. Zmluva je vyhotovená v troch rovnopisoch, pričom kupujúci obdrží dve vyhotovenia zmluvy a predávajúci obdrží jedno vyhotovenie zmluvy.
2. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním a že zmluvu uzatvárajú slobodne, vážne a bez nátlaku, na znak čoho pripájajú svoje podpisy.
3. Zmluva nadobúda platnosť a účinnosť dňom podpisu Zmluvy oprávnenými zástupcami zmluvných strán.

V ..........................,dňa: V Poprade dňa:

Predávajúci: Kupujúci:

......................................... .........................................

*(vyplní uchádzač)*  Ing. Pavol Podhajecký

konateľ

**Príloha č. 2**

**Zoznam subdodávateľov**

**Predávajúci: .......... *(vyplní uchádzač)***

sídlo: .......... *(vyplní uchádzač)*

IČO: .......... *(vyplní uchádzač)*

DIČ: .......... *(vyplní uchádzač)*

IČ DPH: .......... *(vyplní uchádzač)*

registrácia: .......... *(vyplní uchádzač)*

štatutárny orgán: .......... *(vyplní uchádzač)*

týmto vyhlasujem, že pri plnení tejto zmluvy:

1) nebudem využívať subdodávateľov

1) budem využívať nasledovných subdodávateľov:

|  |  |  |  |  |
| --- | --- | --- | --- | --- |
| P.č. | Názov firmy a sídlo subdodávateľa, IČO | Údaje o osobe oprávnenej konať za subdodávateľa (meno a priezvisko, adresa pobytu, dátum narodenia) | Predmet dodávok, prác alebo služieb | Podiel na celkovom objeme dodávky (%) |
|  |  |  |  |  |
|  |  |  |  |  |
|  |  |  |  |  |

V .............. *(vyplní uchádzač)* dňa: .............. *(vyplní uchádzač)*

Predávajúci:

.........................................

*(vyplní uchádzač)*

1)  uchádzač vyznačí danú skutočnosť